Robert Patrick Ellison

**Robert Patrick Ellison** (født 12. februar 1942 i Blackrock i County Dublin i Irland, død 22. februar 2024 i Dublin) var en irsk katolsk ordensprest som var biskop av Banjul i Gambia.

## Liv og virke
### Bakgrunn
Robert Ellison var den yngste av Charles og Agnes Ellisons seks barn. Han har fire brødre og en søster. Han gikk på Blackrock College som dagstudent fra 1954 til 1959 og gikk deretter inn i novisiatet til spiritanerne i Kilshane i County Tipperary. I 1960 avla han sine første løfter. Han studerte filosofi ved Kimmage Manor før begynte på University College Dublin, hvor han studerte matematikk, kjemi og botanikk. I 1965 fikk han en bachelorgrad i naturvitenskap.

Han var deretter prefekt ved Blackrock College i ett år, der han fikk sin første erfaring som lærer og veileder for internatstudentene. Deretter tok han opp teologistudiet ved Det gregorianske universitet i Roma og fikk lisensiat i dogmatikk. I 1968 avla han sine evige løfter.

### Prest
Den 6. juli 1969 ble han ordinert til prest ved Kimmage Manor Dublin av erkebiskop Charles McQuaid.

Etter ordinasjonen ble han sendt til misjonen i Banjul i Gambia. Fra 1970 til 1974 var han misjonær i Gambia og viet seg til pastoralt arbeid innen utdanning og i menigheter. Fram til juli 1971 underviste han ved St. Augustine's High School i Banjul, fra mai 1971 var han administrator for den katolske katedralen i Banjul.

Fra 1972 til 1973 fulgte han forelesninger ved Pontificio Istituto di Studi Arabi e d'Islamistica. Fra 1974 til 1980 ledet han ordenens Philosophy Formation House i Irland. Fra 1981 til 1984 virket han igjen som misjonær i Gambia innen utdanning, interreligiøs dialog og økumenikk.

Fra 1985 til 1991 var han superior for Gambia Spiritan District, fra 1991 til 1993 var han lærer ved Institute of St. Anselm i Kent i England, og fra 1993 til 1999 direktør for Gambia Pastoral Institute i Banjul. Siden 1999 har han vært generalsekretær for spiritanene i Roma.

### Biskop av Banjul
Han ble utnevnt til biskop av Banjul den 25. februar 2006, etterfølgende biskop Michael J. Cleary, som hadde søkt om å få avtre av aldersgrunner. Han ble bispeviet av biskop Cleary den 14. mai 2006. Medkonsekrerende var emeritert biskop George Sagna av Saint-Louis du Sénégal, og George Biguzzi av Makeni i Sierra Leone.

Ellison var den femte biskop av Banjul, hvorav samtlige hadde vært fra spiritanernes kongregasjon.

Pave Frans innvilget hans aldersbetingede kanoniske avskjedssøknad den 30. november 2017.

Biskop Robert Patrick Ellison døde på Kimmage Manor i Dublin den 22. februar 2024, i en alder av 82 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967
* Erkebiskop Johannes Dyba (1929-2000) *1979
* Biskop  Michael J. Cleary C.S.Sp. (1925-1920 *1998
* Biskop *Robert Patrick Ellison* (1942-2024) *2006

## Litteratur
*  Malafie Badjie og Theresa A. Johnson: «Life of Bishop Ellison CSSp». I: *The Point Newspaper*. Fajara, Gambia, 15. mai 2006

## Referanser